《凤山秩满士迂谋留任不遂归日送者相属于道感其意留别》
清代·吴玉麟

萧鼓纷纷拥綵旟，五年偏不厌迂疏。只应士类思投辖，何意居迂亦卧车。

借寇难留情已尽，怀清易饱苦同茹。定知去后能相忆，指点栖乌说旧庐。

作者简介：吴玉麟，字协书，号素村，福建侯官人，乾隆二十四年（1759）举人。历任龙溪、惠安、同安等县教谕。嘉庆二年（1797），调凤山，悉心造士。有《素村小草》十二卷。